b'\n_START_ARTICLE_\nTatooine\n_START_SECTION_\nKuvaus\n_START_PARAGRAPH_\nTatooine on aavikkoplaneetta, jolla on kaksi aurinkoa: Tatoo I ja Tatoo II. T\xc3\xa4m\xc3\xa4 oli havaittavissa ensi kerran, kun alkuper\xc3\xa4isess\xc3\xa4 vuoden 1977 T\xc3\xa4htien sota -elokuvassa (my\xc3\xb6hemm\xc3\xa4lt\xc3\xa4 nimelt\xc3\xa4\xc3\xa4n T\xc3\xa4htien sota IV \xe2\x80\x93 Uusi toivo) Luke Skywalker katsoi kaksoisauringonlaskua. Molempien aurinkojen vaikutuksesta Tatooinen pinta on vaarallisen kuuma ja vett\xc3\xa4 on hyvin niukasti saatavilla. Planeetalla el\xc3\xa4v\xc3\xa4t lajit, kuten banthat, sarlaccit ja krayt-lohik\xc3\xa4\xc3\xa4rmeet ovat sopeutuneet hyvin kuumaan ilmastoon, mutta suurin osa ihmisasukkaista ty\xc3\xb6skentelee kasteviljelij\xc3\xb6in\xc3\xa4 ja asuu maanalaisissa taloissa selvit\xc3\xa4kseen. Luonnonvarojen puutteen, ilmaston kuumuuden sek\xc3\xa4 hajaantuneen v\xc3\xa4est\xc3\xb6n vuoksi planeetan hallitseminen on l\xc3\xa4hes mahdotonta._NEWLINE_Planeetta p\xc3\xa4\xc3\xa4ttyi gangstereina ja rikollisjohtajina toimineiden huttien haltuun ja heid\xc3\xa4n oli mahdollista pit\xc3\xa4\xc3\xa4 Tatooinea otteessaan, koska planeetta sijaitsi Galaktisen tasavallan ulkopuolella. Galaktisen Imperiumin syrj\xc3\xa4ytetty\xc3\xa4 Tasavallan, sen l\xc3\xa4sn\xc3\xa4olo Tatooinella oli l\xc3\xa4hinn\xc3\xa4 symbolinen, mink\xc3\xa4 johdosta planeetta s\xc3\xa4ilyi edelleen Jabba the Huttin hallinnassa. Jabban valta planeetalla s\xc3\xa4ilyi h\xc3\xa4nen kuolemaansa asti._NEWLINE_Planeetan nimi on sovellettu tunisialaisen Tataouine-kyl\xc3\xa4n nimest\xc3\xa4, mink\xc3\xa4 l\xc3\xa4hell\xc3\xa4 George Lucas kuvasi useita kohtauksia elokuviinsa.\n_START_SECTION_\nAnchorhead\n_START_PARAGRAPH_\nAnchorhead on asutusalue, joka sijaitsee muutaman kilometrin p\xc3\xa4\xc3\xa4ss\xc3\xa4 Larsin maatilasta, Mos Eisleyn etel\xc3\xa4puolella, ja monet sen asukkaista ovat kasteviljelij\xc3\xb6it\xc3\xa4.\n_START_SECTION_\nCarkoonin suuri rotko\n_START_PARAGRAPH_\nCarkoonin suuri rotko sijaitsee dyynimerell\xc3\xa4. Se on valtava onkalo, jonka on luonut sarlacc, valtava lihansy\xc3\xb6j\xc3\xa4kasvi, joka k\xc3\xa4ytt\xc3\xa4\xc3\xa4 onkaloa saalistaakseen ruokaa. T\xc3\xa4m\xc3\xa4n rotkon ylle sijoittui my\xc3\xb6s taistelu Luke Skywalkerin sek\xc3\xa4 Jabba the Huttin k\xc3\xa4tyreiden v\xc3\xa4lill\xc3\xa4. Sek\xc3\xa4 hutt-rikollisjohtaja ett\xc3\xa4 h\xc3\xa4nen k\xc3\xa4tyrins\xc3\xa4 saivat surmansa t\xc3\xa4ss\xc3\xa4 taistelussa.\n_START_SECTION_\nDyynimeri\n_START_PARAGRAPH_\nDyynimeri on valtaisa hiekkainen aavikko l\xc3\xa4hell\xc3\xa4 Anchorheadia ja Mos Eisleya. Sit\xc3\xa4 asuttavat muun muassa Hiekkakansa ja jawat. Kasteviljelij\xc3\xb6ill\xc3\xa4 on usein pystytettyn\xc3\xa4 Dyynimerelle laitteita, jotka tiivist\xc3\xa4v\xc3\xa4t vesih\xc3\xb6yry\xc3\xa4 ilmasta.\n_START_SECTION_\nJabban palatsi\n_START_PARAGRAPH_\nJabban palatsi sijaitsee Dyynimerell\xc3\xa4 ja se on paikka, jossa korkea-arvoinen rikollisjohtaja Jabba the Hutt asuu. Se toimii p\xc3\xa4\xc3\xa4tapahtumapaikkana Jedin paluun alussa. Jabban palatsiin sijoittuu my\xc3\xb6s Tales From Jabba\'s Palace -kirjan tapahtumapaikkansa sek\xc3\xa4 pelattavana alueena videopeleiss\xc3\xa4 Super Star Wars: Return of the Jedi, Star Wars: Battlefront II, Star Wars: The Force Unleashed, Lego Star Wars II, Lego Star Wars: The Complete Saga, Lego Star Wars III: The Clone Wars ja Star Wars Battlefront. Palatsi oli alun perin vanha luostari, jonka rakennuttamien munkkien hallussa on edelleen osa siit\xc3\xa4. Palatsissa k\xc3\xa4y my\xc3\xb6s monia kuuluisia palkkionmets\xc3\xa4st\xc3\xa4ji\xc3\xa4, palkkasotureita, varkaita ja muita tunnettuja salamurhaajia ker\xc3\xa4\xc3\xa4m\xc3\xa4ss\xc3\xa4 palkkioitaan.\n_START_SECTION_\nKasteviljelm\xc3\xa4t\n_START_PARAGRAPH_\nKasteviljelm\xc3\xa4t ovat pieni\xc3\xa4 maatalousasutuksia, joita l\xc3\xb6ytyy Tatooinen aavikoilta laitteineen ker\xc3\xa4\xc3\xa4m\xc3\xa4ss\xc3\xa4 ker\xc3\xa4\xc3\xa4m\xc3\xa4ss\xc3\xa4 vett\xc3\xa4 planeetan kuivasta ilmasta. Luke Skywalker vietti ensimm\xc3\xa4iset 19 vuottaan set\xc3\xa4ns\xc3\xa4 Owenin ja t\xc3\xa4tins\xc3\xa4 Berun kasteviljelytilalla. Kasteviljelij\xc3\xa4t k\xc3\xa4ytt\xc3\xa4v\xc3\xa4t ker\xc3\xa4\xc3\xa4m\xc3\xa4\xc3\xa4ns\xc3\xa4 vett\xc3\xa4 my\xc3\xb6s kasvattaakseen kasveja maanalaisissa ravinneliuosviljelmiin erikoistuneissa laboratorioissaan.\n_START_SECTION_\nMos Eisley\n_START_PARAGRAPH_\nMos Eisley on avaruussatamakaupunki, jota kutsutaan my\xc3\xb6s toisinaan "galaksin kainalokupaksi". Siell\xc3\xa4 sijaitsee my\xc3\xb6s baari nimelt\xc3\xa4 Mos Eisleyn kantiina (viralliselta nimelt\xc3\xa4\xc3\xa4n Chalmunin kantiina), jossa oleskelee muutamia rahtialusten pilotteja sek\xc3\xa4 muita vaarallisia eri rotuihin kuuluvia henkil\xc3\xb6it\xc3\xa4.\n_START_SECTION_\nMos Espa\n_START_PARAGRAPH_\nMos Espa on kaupunki, joka on tunnettu "aavikonkest\xc3\xa4vist\xc3\xa4" kupolimaisista rakennuksistaan. Se oli Anakin Skywalkerin ja h\xc3\xa4nen \xc3\xa4itins\xc3\xa4 Shmi Skywalkerin kotikaupunki, jossa sijaitsi my\xc3\xb6s rakettirekiratan l\xc3\xa4ht\xc3\xb6-/maalipaikka. Kaupungissa oli my\xc3\xb6s runsaasti orjia.'